《久雨颇为农患诗以祷之》
清代·张印

盗贼虽已远，有田无人耕。夫子久官此，四顾难为情。

散赀给牛耔，俾各遂所生。流亡渐以集，秧稻亦纵横。

丰登会有日，《击壤》歌承平。奈何天隐痗，一雨不肯晴。

三农果何辜，今秋又无成。我家劣得饱，念彼泪如倾。

作诗祷上帝，庶几鉴吾诚。

作者简介：张印，字月潭，潼关人。山东巡抚澧中女，闽县陕西布政使林寿图继室。有《茧窝遗诗》。